Komitéen som vurderte de nominerte mener at alle tre er gode kandidater til prisen for fremragende forskning. De er alle aktive forskere med en internasjonalt synlig publiseringsprofil og de har bidratt til å stimulere til forskning i sine miljøer ved høyskolen.
I sum mener komitéen at Julianne Cheek er den kandidaten som best fyller bredden av de kvalifikasjonskriterier som legges til grunn for prisen. Komitéen vil spesielt peke på at det i kriteriene understrekes at der kandidater stilles likt ut fra en faglig vurdering, skal det legges avgjørende vekt på kandidatenes innsats for å bygge opp eller styrke sine fagmiljøer. Komiteen finner det dokumentert at Cheek er den kandidaten med mest omfattende innsats på dette området. Hele vurderingen finner du HER.